૧. બારડોલી સત્યાગ્રહોનો ઇતિહાસ૨ઃ આ ગ્રંથનું લેખન મહાદેવભાઈ દેસાઈએ કર્યું છે. તેઓએ આ સત્યાગ્રહની શરૂઆતથી અંત સુધીની ઘટનાઓની નોંધ કરી છે. પોતાનાં સ્મરણોને ઇતિહાસરૂપે ગૂંથી દીધા છે.૩ ખૂબ જ સાદી સરળ ભાષા, ઘટનાઓની સૂક્ષ્મમાં સૂક્ષ્મ નોંધ એ આ ગ્રંથની વિશેષતા છે. મહાદેવભાઈ દેસાઈ એ ગાંધી વિચારધારામાં ઘડાયેલા કાર્યકર અને લેખક છે. સત્યાગ્રહની આસપાસની ઘટનાઓને ગાંધીવાદી દૃષ્ટિકોણથી એમણે નોંધી છે. ડેવિડ હાર્ડીમેેને આ સમયની ઘટનાનો ઇતિહાસને નીચેથી તપાસી છે. કાળી પરજ અને રાની પરજ વર્ગભેદનું અર્થઘટન કરી ઇતિહાસલેખન કર્યું છે. ઇતિહાસમાં નીચલા સ્તરેથી (આદિવાસી સમુદાય) આંદોલનની ઘટનાઓને તપાસી લેખન કર્યું છે જ્યારે મહાદેવભાઈ દેસાઈએ ગાંધીવાદી નેતૃત્વને ગાંધીજી અને ગાંધીવાદી કાર્યકરોને ઇતિહાસના મુખ્ય ‘અધ્યાય’ તરીકે નોંધ્યા છે. જો કે મહાદેવભાઈ દેસાઈએ વ્યવસાયી ઇતિહાસલેખક નથી. તે એક રાષ્ટ્રવાદી છે. આ ગ્રંથ ઇતિહાસની સામગ્રી તરીકે ઉપયોગી થઈ શકે છે.